સંજય રાવલનો જન્મ એક મધ્યમવર્ગીય બ્રાહ્મણ કુટુંબમાં પાલનપુર (ગુજરાત) માં ૫-૯-૧૯૬૬ ના દિવસે થયો. તેઓના પિતાની ૧૦૦ સ્ક્વેર ફૂટની નાની ભાડાની દરજીની દુકાન હતી. તેમણે ત્યાંથી જીવનની સફર શરૂ કરી અને તેમનું જીવન આ ખાડાટેકરાવાળા માર્ગથી પસાર કરીને સ્થિર કરવાનો પ્રયાસ કરી રહ્યા હતા. એ વખતે તેઓના જીવનમાં બે વસ્તુ આવી – વાંચન અને કસરત. તેમને બી.એસસી (કેમેસ્ટ્રી) નો અભ્યાસ ૧૯૮૭માં પાલનપુર સાયન્સ કોલેજથી અને એલએલબીનો અભ્યાસ ૨૦૧૧માં પાલનપુર લૉ-કોલેજથી કરેલો છે. તેમના બિઝનસની શરૂઆતમાં તેમને વિશ્વાસઘાત અને છેતરપિંડીનો કડવો અનુભવ થયો. તેમણે તેમના મોટાભાઇની મદદથી આ પરિસ્થિતિમાંથી બહાર આવવાનો પ્રયત્ન કર્યો. ત્યારે તેમને વિશાળ નાણાકીય નુકશાનનો પણ સામનો કરવો પડ્યો હતો. લગ્ન પહેલા તેમના પિતાનું અવસાન થયું. જ્યારે પરિસ્થિતિ ધીરે ધીરે સામાન્ય બની રહી હતી ત્યારે તેમના મોટાભાઇ ૨૦૦૧માં કાર અકસ્માતમાં મૃત્યુ પામ્યા અને ત્યાંથી તેમના વાસ્તવિક જીવનની સફરની શરૂઆત થઇ. છેલ્લા ૫ વર્ષથી અમદાવાદને પોતાની કર્મભૂમિ બનાવી છે.